|  |
| --- |
| **AGENŢIA NAŢIONALĂ PENTRU OCUPAREA FORŢEI DE MUNCĂ**  **Anunţă posibilitatea ocupării funcţiei publice vacante prin transfer, la cerere:**  **(conform art. 48 din Legea 158/04.07.2008)**    **Specialist superior în direcția economie, finanţe şi evidenţă contabilă a Agenţiei Naționale;** Scopul general al funcţiei: Coordonarea activității agențiilor teritoriale pentru realizarea obiectivelor în domeniul măsurilor pasive de protecție socială a persoanelor trecute în șomaj.  **Sarcinile de bază:**   1. Întocmirea proiectului bugetului și planificarea mijloacelor financiare la compartimentul acordarea ajutorului de șomaj și prestațiilor de asigurări sociale ale șomerilor; 2. Analizarea executării bugetului pe programe : „Ocuparea forței de muncă în caz de șomaj și prestațiilor de asigurări sociale șomerilor”, ”Întreținerea activității”; 3. Acordarea ajutorului practic agențiilor teritoriale privind calcularea salariului mediu pentru stabilirea ajutorului de șomaj; 4. Analizarea situației referitoare la disponibilizarea persoanelor ce urmează a fi trecute în șomaj și pregătirea calculelor ce țin de plata ajutorului de șomaj.   **Cerinţe specifice:**  **Studii:** superioare, de licenţă sau echivalente în domeniul economie, evidenţă contabilă, finanţe.  **Experienţă profesională:** 6 luni de experienţă profesională în domeniu;  **Cunoştinţe:**   * Cunoaşterea legislaţiei în domeniu; * Cunoaşterea legislației privind protecția socială a șomerilor; * Cunoştinţe de operare la calculator: Word, Excel, PowerPoint, Internet.   **Abilităţi:** abilităţi de lucru cu informaţia,analiză și sinteză, mobilizare de sine.  **Atitudini/comportamente:** respect faţă de oameni, spirit de iniţiativă, flexibilitate, disciplină, responsabilitate, rezistenţă la efort şi stres, tendinţă spre dezvoltare profesională continuă.  **Condiţiile de participare:**  Candidatul trebuie să întrunească condiţiile prevăzute în art. 27 al Legii nr. 158 din 04.07.2008 cu privire la funcţia publică şi statutul funcţionarului public.  Persoana de contact în Agenţia Naţională – Eni Carolina, tel. 28-67-65.  Persoanele interesate urmează să depună cerere\* de ocupare a funcţiei prin transfer pînă la data de **06 august 2018**, la adresa: MD-2009, mun. Chişinău, str. Vasile Alecsandri, 1, et. VI, bir.605, sau la adresa electronică: **carolina.eni@anofm.md**.  \**Notă: Cererea depusă prin e-mail urmează să conţină semnătura candidatului.*  *Transferul la cererea funcţionarului public poate avea loc într-o funcţie publică echivalentă cu funcţia publică deţinută de funcţionarul public sau într-o funcţie publică de nivel inferior în urma aprobării cererii de transfer a funcţionarului public de către conducătorul autorităţii respective sau, în cazul în care transferul are loc între autorităţi publice distincte, de către conducătorul autorităţii publice la care se solicită transferul.* |